Привредна комора Србије и Развојна агенција Србије, у складу са Правилником о организацији наступа домаћих привредника на међународним сајмовима број: 110-00-1/2016-01, донетим дана 25.11.2016. године од стране Управног одбора Развојне агенције Србије, заједнички објављују

**ЈАВНИ ПОЗИВ ЗА УЧЕШЋЕ**

**НА МЕЂУНАРОДНОМ САЈМУ ВИНА И АЛКОХОЛНИХ ПИЋА**

**„PROWEIN“ 2018, ДИЗEЛДOРФ, НEMAЧКA**

Привредна комора Србије и Развојна агенција Србије у циљу подршке и промоције извоза, организуjу наступа српских привредника у оквиру националног штанда Србије на предстојећем међународном сајму вина и алкохолних пића „PROWEIN“ 2018, који ће се одржати у Дизелдорфу, Немачка, у периоду од 18. до 20. марта 2018. године.

Наступ на међународном сајму омогућава излагачима да представе своје производе и пласирају их на нова тржишта, као и да поспеше постојеће и стекну нове пословне контакте. Учешће српских компанија на једној од најугледнијих међународних изложби вина и алкохолних пића у Европи, директно доприноси квалитетнијем позиционирању српских брендова и укупном извозу.

„PROWEIN“ ([www.prowein.com](http://www.prowein.com)) је једна од највећих и најзначајнијих специјализованих изложби вина и алкохолних пића у Европи, на коjoj се сусрећу дистрибутери и представници водећих малопродајних ланаца. Сајам годишње посети око 56 хиљада посетилаца из 123 земаља, од чега су 94% стучни посетиоци, који имају прилику да се упознају са производним програмом више од 6.250 излагача из 59 земаља.

Трошкове закупа простора и изградње штанда сносе организатори, док излагачи сносе трошкове партиципације за учешће излагача у трошковима наступа на сајму у оквиру националног штанда у износу од **2.000,00 евра** у динарској противвредности по средњем курсу Народне банке Србије на дан издавања профактуре.

Излагачи самостално сносе трошкове пута, смештаја и транспорта експоната.

Право на учешће на сајму у оквиру националног штанда имају привредна друштва, предузетници и пословна удружења регистрована у Републици Србији која се баве производњом вина и алкохолних пића.

Попуњена, потписана, оверена и скенирана пријава као и скенирано Уверење Пореске управе Министарства финансија о измирењу доспелих пореза и доприноса, примаће се **до уторка 5. децембра до 16 часова**, а шаљу се електронском поштом на e-mail: [zorana.delic@pks.rs](mailto:zorana.delic@pks.rs) и [jovanka.calina@pks.rs](mailto:jovanka.calina@pks.rs).

Оригинал Уверење Пореске управе Министарства финансија о измирењу доспелих пореза и доприноса (не старије од (3) три месеца од момента објављивања јавног позива), заједно са попуњеном, потписаном и овереном пријавом неопходно је послати поштом на адресу: **Привредна комора Србије, ул. Ресавска 13-15, 11000 Београд, са назнаком: Центар за међународну промоцију, за Јованку Ћалина.**

У случају да се на јавни позив пријави мање од 5 привредних субјеката организатори задржавају право да без икаквих последица откажу наступ. У случају пријављивања већег броја учесника предност у рангирању ће зависити од:

* висине оствареног извоза у претходној години,
* успешности наступа на претходним сајмовима у организацији Коморе или Агенције,
* броја наступа на сајму у организацији Коморе или Агенције,
* постојања новог дизајнерског решења, новог производа, производног процеса и сл,
* времена подношења пријаве

Испуњеност услова и избор излагача утврђују организатори у складу са Правилима о учествовању на сајму.

За све неопходне информације, можете контактирати представнике Привредне коморе Србије - Јованку Ћалина на број 011/ 3304 575 или Зорану Делић на број 011/3304-540